Vertshuset Jamaica (hørespill)

Vertshuset Jamaica er et norsk drama-hørespill i seks deler som gikk på NRK Radio i 1982. Hørespillet handler om en foreldreløs tenåringsjente som kommer for å bo hos sin tante og onkel på et vertshus på den forblåste vestkysten av England. Både onkelen og vertshuset viser seg å romme mørke hemmeligheter. Hovedrollen spilles av Elisabeth Sand. Hørespillserien er basert på Daphne du Mauriers roman Jamaica Inn, fra 1936. Den norske versjonen bygger på en dramatisering av Brian Gear. Ivar Eskeland oversatte stykket til nynorsk. Regi er ved Nils Nordberg.  Alle skuespillerne fremfører dialogen på nynorsk.

Hørespillserien fikk god mottakelse, både av VGs Liv Herstad RøedVG - Nytt kose-grøss (08.02.1982, s.42) og av Unni Rastad i Arbeiderbladet.

Det ble utgitt på lydbok i 2006.

Handling
Året er 1810 og den unge, foreldreløse Mary Yellan kommer for å bo hos tanten og onkelen på vertshuset Jamaica i Cornwall, det ville, forblåste landskapet på Englands vestkyst. Onkelen viser seg raskt å være en grusom tyrann og på vertshuset vanker det bare typer av den mest tvilsomme sort. Mary innser at stedet er åsted for en rekke grufulle hemmeligheter.

Medvirkende
 Astrid Folstad ... Fortelleren
 Elisabeth Sand ... Mary Yellan
 Per Sunderland ... Onkel Joss Merlyn
 Siri Rom ... Tante Patience
 Lars Andreas Larssen ... Francis Davey
 Jan Hårstad ... Jem Merlyn
 Rolf Sand ... Dommar Bassat
 Eva Sletto ... Fru Bassat
 Erik Øksnes ... Kramkaren Harry
 Magne Lindholm ...  Richards
 Ingrid Øvre Wiik ... Marys mor
 Randi Nordby ... Hannah
 Dag Sandvik ... Kusk
 Anne-Lise Tangstad ... Bondekone
 Vilhelm Lund ... Gamal mann
 Karl Bomann-Larsen ... Redd mann
 Bjørn Jenseg ... Hestehandlar
 Knut Hultgren ... Køyrekar
 Bjarne Hjelde ... Mann
 Sigurd A. Simonsen ... Tenar
 Pål Øverland ... Tenar
 Peter Lindbæk ... Gjest på "Jamaica"
 Hallvard Lydvo ... Gjest på "Jamaica"
 Svein Moen ... Gjest på "Jamaica"
 Frode Birkeland ... Gjest på "Jamaica"

Referanser

Kategori:Hørespill på NRK Radio
Kategori:Adapsjoner av verk av Daphne du Maurier
Kategori:Norske hørespill fra 1980-årene
Kategori:Norske hørespill